
   AVIZ

   asupra

Proiectului de Lege pentru completarea unor acte normative din domeniul apărării
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru completarea unor acte normative din domeniul apărării, trimis cu adresa nr. PL-x 189 din 8 mai 2017, înregistrat cu nr.4c-11/533 din 9 mai 2017.
Senatul, în calitate de primă Cameră sesizată, a adoptat iniţiativa legislativă în şedinţa din data de 2 mai 2017.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare completarea art.8 din Legea nr.291/2007 privind intrarea, staţionarea, desfăşurarea de operaţiuni sau tranzitul forţelor armate străine pe teritoriul României, republicată, cu modificările şi completările ulterioare, precum şi completarea art.2 alin.(1) din Legea nr.121/2011 privind participarea forţelor armate la misiuni şi operaţii în afara teritoriului statului român.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din ziua de 22 mai 2017.
Membrii comisiei au examinat proiectul de lege supus avizării, expunerea de motive, punctul de vedere al Guvernului României, înregistrat cu nr.358/DPSG din 28 martie 2017, conform căruia Guvernul susţine adoptarea iniţiativei legislative sub rezerva însuşirii observaţiei formulate la pct. II şi avizul favorabil cu observaţii şi propuneri al Consiliului Legislativ, transmis prin adresa cu nr.119 din 7 martie 2017.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.
În raport de obiectul şi conţinutul reglementării, proiectul de lege face parte din categoria legilor organice.

                               PREŞEDINTE,                          

                    SECRETAR,

Consilier parlamentar,

